19.4.2023
DA
Den Europæiske Unions Tidende
L 104/35
SYSTEM MED ØREMÆRKNING
Her forudsættes det, at transaktionerne udføres gennem en national centralbank, der anvender et system, hvor de underliggende aktiver til sikkerhedsstillelse er øremærket til de enkelte transaktioner.
De mobiliserede aktiver værdiansættes dagligt.
Risikostyringen i forbindelse med et system med øremærkning kan beskrives som følger (se også tabel 2 nedenfor):
1.
Den 21. september 2022 indgår modparten en sikret lånetransaktion med den nationale centralbank, der modtager aktiv A for 50,6 mio. EUR.
Aktiv A er en særligt dækket obligation med fast rente, der forfalder den 21. december 2026 og er tildelt kreditkvalitetstrin 1-2.
Den har således en restløbetid på fire år, hvilket indebærer et haircut på 2,5 %.
Markedskursen på aktiv A på referencemarkedet er den dag 101,61 % inkl. vedhængende renter.
Modparten skal levere aktiv A til en værdi, der efter fradrag af et haircut på 2,5 % overstiger det tildelte beløb på 50 mio. EUR.
Modparten leverer derfor aktiv A til en nominel værdi af 50,6 mio.
EUR, hvilket den dag har en haircut-justeret kursværdi på 50 129 294 EUR.
2.
Den 22. september 2022 indgår modparten en genkøbsforretning med den nationale centralbank, der køber aktiv A for 21 mio.
EUR (markedskurs 101,21 %, haircut 2,5 %) og aktiv B for 25 mio.
EUR (markedskurs 98,62 %).
Aktiv B er en statsobligation med variabel rente og er tildelt kreditkvalitetstrin 1-2, hvor der anvendes et haircut på 1,5 %.
Den haircut-justerede kursværdi af aktiv A og aktiv B er den dag 45 007 923 EUR, hvilket overstiger den krævede værdi på 45 000 000 EUR.
3.
Den 22. september 2022 genberegnes værdien af de aktiver, der ligger til grund for den primære markedsoperation, der startede den 21. september 2022.
Med en markedskurs på 101,21 % ligger aktiv A's kursværdi efter fradrag af haircut stadig inden for den nedre og øvre tærskelværdi.
Den oprindeligt mobiliserede sikkerhed dækker således både den oprindeligt tilførte likviditet og de påløbne renter på 1 736 EUR.
4.
Den 23. september 2022 genberegnes værdien af aktiver der ligger til grund: Markedskursen på aktiv A er nu 99,50 %, og markedskursen på aktiv B er 97,95 %.
De påløbne renter udgør 3 472 EUR i den primære markedsoperation, der startede den 21. september 2022, og 1 563 EUR i den langfristede markedsoperation, der startede den 22. september 2022.
Som følge heraf falder den haircut-justerede kursværdi af aktiv A i den første transaktion 915 147 EUR under transaktionens dækningsværdi, dvs. den tilførte likviditet plus påløbne renter, men også under den nedre tærskelværdi på 49 753 455 EUR.
Modparten leverer aktiv A til en nominel værdi af 950 000 EUR, hvilket efter fradrag af et haircut på 2,5 % i kursværdien baseret på en kurs på 99,50 % betyder, at der igen er tilstrækkelig sikkerhed.
De nationale centralbanker kan anvende kontanter frem for værdipapirer i margin calls.
Der er også behov for et margin call i forbindelse med den anden transaktion, da den haircut-justerede kursværdi af de underliggende aktiver i denne transaktion (44 492 813 EUR) ligger under den nedre tærskelværdi (44 776 555 EUR).
Modparten leverer derfor aktiv B til en værdi af 550 000 EUR med en haircut-justeret kursværdi på 530 644 EUR.
5.
Den 26. september 2022 genberegnes værdien af de underliggende aktiver, uden at det medfører margin calls for de transaktioner, der blev indgået den 21. og 22. september 2022.
Den 27. september 2022 viste genberegningen af aktiver, der ligger til grund for den langfristede markedsoperation med start den 22. september 2022, at den haircut-justerede kursværdi af de leverede aktiver overstiger den øvre tærskelværdi, og medfører, at den nationale centralbank tilbageleverer aktiv B til en nominel værdi af 300 000 EUR til modparten.
Hvis den nationale centralbank skal betale en margin til modparten i forbindelse med den anden transaktion, kan en sådan margin i visse tilfælde modregnes i den margin, som modparten betaler til den nationale centralbank i forbindelse med den første transaktion.
Dermed finder kun én marginbetaling sted.
6.
Den 28. september 2022 tilbagebetaler modparten den likviditet, der blev tilført under den primære markedsoperation, som startede den 21. september 2022, inkl. påløbne renter på 12 153 EUR.
Den nationale centralbank tilbageleverer aktiv A til en nominel værdi af 51 550 000 EUR.